Žvalgybinis kreiseris
Žvalgybinis kreiseris (angl. scout cruiser) – XX a. pradžios karo laivų tipas. Šie kreiseriai buvo mažesni, greitesni, lengviau ginkluoti ir šarvuoti už šarvuotadenius ir lengvuosius kreiserius, tačiau stambesni už to meto eskadrinius minininkus. Žvalgybinių kreiserių numatytoji paskirtis buvo žvalgymas laivyno veiklos zonoje. Paprastai būdavo ginkluoti 6-10 eskadrinio minininko kalibro (76-120 mm) patrankomis bei 2-4 torpediniais aparatais.